S'amplia al 17 de juliol el termini per a sol·licitar subvencions per a activitats que fomenten la igualtat entre dones i hòmens i la prevenció de la violència de gènere
30 de juny 2020

![](/media/0vfpbe5g/47c_presentacion-guia-igualitaria-5.jpg)  

_L'alcalde de Sagunt i regidor d'Igualtat, Darío Moreno, en una foto d'arxiu d'un acte de l'Àrea d'Igualtat_

El termini per a la presentació de sol·licituds per a subvencions en concurrència competitiva destinades a activitats que fomenten la igualtat entre dones i hòmens i la prevenció de la violència de gènere s'amplia al 17 de juliol. Per a estes ajudes, convocades per l'Àrea d'Igualtat, l'Ajuntament de Sagunt destinarà 15 000 euros.

  

L'ordenança que regula la convocatòria es pot consultar en la pàgina web municipal, en l'apartat de ‘subvencions’, on trobaran la sol·licitud i els requisits a aportar, o bé a través d'este [enllaç](https://sagunt.sedipualba.es/tablondeanuncios/anuncio.aspx?id=20467).

  

Amb esta iniciativa, entre d’altres, l'Ajuntament continua donant suport a la labor de les associacions de dones que treballen per la igualtat de gènere en el municipi, oferint suport econòmic als seus programes i activitats. Així mateix, a través d'esta ajuda es pretén donar suport a un altre tipus d'associacions que, encara que no siguen exclusivament de dones, presenten projectes en matèria d'igualtat. 

  

Des de l'Àrea d'Igualtat consideren imprescindible la col·laboració del consistori amb el teixit associatiu i amb el moviment feminista de Sagunt, el treball del qual servix de complement i reforç a les activitats i programes impulsats des del departament, però també a aquelles altres associacions que vulguen impulsar programes i activitats que permeten caminar en una direcció positiva cap a la igualtat.

  

  

*   [](http://www.facebook.com/sharer.php?u=https://aytosagunto.es/va/actualitat/s-amplia-al-17-de-juliol-el-termini-per-a-sol-licitar-subvencions-per-a-activitats-que-fomenten-la-igualtat-entre-dones-i-hòmens-i-la-prevenció-de-la-violència-de-gènere/ "Facebook")
*   [](http://twitter.com/share?url=https://aytosagunto.es/va/actualitat/s-amplia-al-17-de-juliol-el-termini-per-a-sol-licitar-subvencions-per-a-activitats-que-fomenten-la-igualtat-entre-dones-i-hòmens-i-la-prevenció-de-la-violència-de-gènere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-amplia-al-17-de-juliol-el-termini-per-a-sol-licitar-subvencions-per-a-activitats-que-fomenten-la-igualtat-entre-dones-i-hòmens-i-la-prevenció-de-la-violència-de-gènere/ "Linked In")
*   [](mailto:?body=https://aytosagunto.es/va/actualitat/s-amplia-al-17-de-juliol-el-termini-per-a-sol-licitar-subvencions-per-a-activitats-que-fomenten-la-igualtat-entre-dones-i-hòmens-i-la-prevenció-de-la-violència-de-gènere/)